stanford-oval/wikipedia huggingface dataset:
ฮามามัตสึ
ภูมิประเทศ

ภูมิประเทศของเมืองฮามามัตสึ ทางใต้ เป็นที่ราบและที่ราบสูงมิกาตาฮาระ ทางด้านเหนือเป็นเขตภูเขา สุดเขตด้านตะวันตกติดทะเลสาบฮามานะ สุดเขตด้านตะวันออกติดแม่น้ำเท็นรีว สุดเขตด้านใต้ติดมหาสมุทรแปซิฟิก ส่วนภูมิอากาศ ทางด้านใต้ อุณหภูมิไม่สูงไม่ต่ำจนเกินไป และมีหิมะตกเล็กน้อยในช่วงฤดูหนาว อย่างไรก็ตาม ลมมรสุมที่ชื่อเอ็นชูโนการากาเซะทำให้เมืองนี้มีลมแรงในช่วงฤดูหนาว และต่างจากภูมิภาคอื่น ทางด้านเหนือมีลักษณะเป็นภูเขา ทำให้มีภูมิอากาศที่รุนแรงกว่า อันมีสาเหตุจากลมเฟิน หรือลมที่พัดมาจากทางลดของภูเขา ซึ่งอุ่นและแห้ง ในฤดูร้อน อุณหภูมิอาจสูงกว่า 35 องศาเซลเซียส โดยเฉพาะในอำเภอเท็นรีว ในขณะที่มีหิมะตกในฤดูหนาว
เขตการปกครอง

นครฮามามัตสึ แบ่งเขตการปกครองย่อยเป็น 7 เขตดังนี้
เขตฮามากิตะ (浜北区 Hamakita-ku)
เขตฮิงาชิ (東区 Higashi-ku)
เขตคิตะ (北区 Kita-ku)
เขตมินามิ (南区 Minami-ku)
เขตนากะ (中区 Naka-ku)
เขตนิชิ (西区 Nishi-ku)
เขตเท็นรีว (天竜区 Tenryū-ku)
สถานที่ท่องเที่ยว

ปราสาทฮามามัตสึ
ปราสาทฮามามัตสึ (ญี่ปุ่น: 浜松城; โรมาจิ: Hamamatsu-jō) ตั้งอยู่บนเนินเขาทางด้านตะวันออกเฉียงใต้ของสวนสาธารณะปราสาทฮามามัตสึ ซึ่งอยู่ถัดจากศาลาว่าการนครหลังใหม่ไปทางด้านเหนือ ปราสาทสร้างโดยโทกูงาวะ อิเอยาซุ ก่อนจะขึ้นเป็นโชกุน ณ กรุงเอโดะ โทกูงาวะ อิเอยาซุพำนักอยู่ที่นี่ระหว่าง ค.ศ. 1571–1588 ด้านในปราสาท จัดเป็นพิพิธภัณฑ์เล็ก ๆ จัดแสดงอาวุธและโบราณวัตถุจากยุคเอโดะ รวมถึงแบบจำลองเมืองในสมัย 400 ปีที่แล้ว ทางด้านเหนือของปราสาท มีสวนญี่ปุ่น บ่อปลาคาร์ป รวมถึงหอพิธีชงชาด้วย
จุดชมวิวตึกแอคท์ซิตี้
จุดชมวิวตึกแอคท์ซิตี้ (Act City Tower Observatory) ตั้งอยู่บนชั้น 45 เป็นชั้นสูงสุดของอาคารแอคท์ซิตี้ฮามามัตสึ (ญี่ปุ่น: アクトシティ浜松; โรมาจิ: Akutoshitei Hamamatsu) อันเป็นตึกสูงเสียดฟ้าเพียงตึกเดียวในเมือง และถือเป็นสัญลักษณ์ของเมืองนี้ ตั้งอยู่ถัดจากสถานีรถไฟฮามามัตสึ ตึกถูกออกแบบให้คล้ายกับฮาร์โมนิกา เพื่อตอกย้ำว่าเมืองฮามามัตสึเป็นที่รู้จักในนาม "เมืองแห่งดนตรี" ภายในตึก เป็นที่ตั้งของร้านค้าและศูนย์อาหาร รวมถึงโรงแรมโอกูระ ณ จุดชมวิวนี้ จะสามารถเห็นเมืองฮามามัตสึจากใจกลางเมือง ไปจนถึงเนินทรายริมมหาสมุทรแปซิฟิก ในวันอากาศดีอาจเห็นภูเขาฟูจิได้อีกด้วย
เนินทรายนากาตาจิมะ
เนินทรายนากาตาจิมะ (ญี่ปุ่น: 中田島砂丘; โรมาจิ: Nakatajima-sakyū) ณ ชายหาดทางใต้ของเมือง ติดกับมหาสมุทรแปซิฟิก เป็นเนินทรายใหญ่อันดับ 3 ของญี่ปุ่น ด้วยความกว้างจากเหนือลงใต้  600 เมตร และความยาวจากตะวันออกถึงตะวันตก 4,000 เมตร
อนุสาวรีย์โชแปง
อนุสาวรีย์โชแปงที่ฮามามัตสึ เป็นการสร้างจำลองอนุสาวรีย์แนวอาร์ตนูโวของอันโด่งดังของเฟรเดริก ฟรองซัวส์ โชแปง คีตกวีชาวโปแลนด์ ในสัดส่วน 1:1 ซึ่งอนุสาวรีย์ต้นแบบนี้ สร้างโดย Wacław Szymanowski ศิลปินชาวโปแลนด์ และตั้งอยู่ที่เมืองวอร์ซอ ประเทศโปแลนด์ อันเป็นเมืองพี่น้องของเมืองฮามามัตสึ
อุตสาหกรรม

เมืองฮามามัตสึ เป็นเมืองอุตสาหกรรมด้วยเป็นที่ตั้งของโรงงานอุตสาหกรรมใหญ่ ๆ มากมาย โดยเฉพาะอย่างยิ่ง อุตสาหกรรมผลิตเครื่องดนตรีและจักรยานยนต์ นอกจากนี้ ในอดีตเมืองฮามามัตสึยังเคยขึ้นชื่อว่าเป็นเมืองอุตสาหกรรมทอผ้าอีกด้วย แต่โรงทอผ้าส่วนใหญ่ได้เลิกกิจการไปในช่วงทศวรรษ 1990 ปัจจุบันชาวบราซิลเชื้อสายญี่ปุ่นที่ทำงานอยู่ในเมืองฮามามัตสึ 19,000 คน จากที่ทำงานในประเทศทั้งหมด 274,700 คน
เมืองฮามามัตสึ เป็นเมืองต้นกำเนิดและเป็นที่ตั้งของสำนักงานใหญ่ของบริษัทญี่ปุ่นชั้นนำหลายบริษัท โดยเฉพาะอย่างยิ่ง บริษัทในอุตสาหกรรมยานยนต์และเครื่องดนตรี ที่คนไทยรู้จักกันดี ได้แก่ ซูซูกิ ยามาฮ่า และโรแลนด์ (บริษัทแม่ของเอฟเฟคท์กีตาร์ BOSS) ส่วนฮอนด้านั้นก็กำเนิดในเมืองนี้เช่นกัน แต่ปัจจุบันมีสำนักงานใหญ่ในกรุงโตเกียว
การเดินทาง > รถไฟ

นครฮามามัตสึ อยู่บนทางรถไฟสายโทไกโด ชิงกันเซ็งและสายหลักโทไกโด ณ ค.ศ. 2009 รถไฟชิงกันเซ็ง ขบวนที่จอด ณ เมืองนี้ มีเพียงขบวนโคดามะ ซึ่งจอดทุกสถานี และขบวนฮิการิ ไม่กี่ขบวนเท่านั้น สถานีรถไฟฮามามัตสึอยู่เกือบกึ่งกลางของเส้นทางสายโทไกโด ดังนั้น การเดินทางไปยังสถานีรถไฟโตเกียวหรือสถานีรถไฟชินโอซากะ หากใช้ขบวนฮิการิ จะใช้เวลาหนึ่งชั่วโมงครึ่ง หากใช้ขบวนโคดามะ จะใช้เวลาสองชั่วโมง
การเดินทาง > ถนน

เมืองฮามามัตสึ มีทางด่วนสายโทเมซึ่งเชื่อมระหว่างกรุงโตเกียวและนาโงยะพาดผ่าน ทำให้การเดินทางด้วยรถยนต์สะดวกมาก
การเดินทาง > เครื่องบิน

เมืองฮามามัตสึไม่มีท่ากาศยานพลเรือน ท่าอากาศยานที่ใกล้ที่สุดคือท่าอากาศยานชิซูโอกะ ซึ่งอยู่ห่างจากสถานีรถไฟฮามามัตสึ 43 กิโลเมตร ท่ากาศยานที่ใกล้รองมาคือท่าอากาศยานนานาชาติชูบุเซ็นแทรร์ ซึ่งตั้งอยู่ในจังหวัดไอจิ อยู่ห่างจากเมืองฮามามัตสึไปทางตะวันตกประมาณ 87 กิโลเมตร
แหล่งข้อมูลอื่น

เว็บไซต์ทางการ
Hamamatsu City official website
In Hamamatsu
คู่มือการท่องเที่ยว Hamamatsu จากวิกิท่องเที่ยว (ในภาษาอังกฤษ)
ดูข้อมูลทางภูมิศาสตร์ที่เกี่ยวข้องกับ ฮามามัตสึ ที่โอเพินสตรีตแมป
Hamamatsu Daisuki Net (I love Hamamatsu) เก็บถาวร 2009-09-12 ที่ เวย์แบ็กแมชชีน
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
อาคารแอคท์ซิตี้ฮามามัตสึ
เทศบาลตำบลบางแก้ว (จังหวัดพัทลุง)

บทความนี้เกี่ยวกับเทศบาลตำบลในจังหวัดพัทลุง สำหรับความหมายอื่น ดูที่ บางแก้ว
| เทศบาลตำบลบางแก้ว |
| --- | --- |
เทศบาลตำบล
   ตรา
คำขวัญ: แอ่งธารน้ำไหล ถิ่นเลี้ยงไกลมัน ข้าวสารน่าหุง รูปหนังลุงเลื่องลือ
ประเทศ:  ไทย
จังหวัด: พัทลุง
อำเภอ: บางแก้ว
การปกครอง
 • นายกเทศมนตรี: วุฒิสาร ธัญญพานิช
พื้นที่
 • ทั้งหมด: 20.97 ตร.กม. (8.10 ตร.ไมล์)
ประชากร
 • ทั้งหมด: 3,747 คน
 • ความหนาแน่น: 178.68 คน/ตร.กม. (462.8 คน/ตร.ไมล์)
รหัส อปท.: 05930902
ที่อยู่ สำนักงาน: หมู่ที่ 2 ตำบลท่ามะเดื่อ อำเภอบางแก้ว จังหวัดพัทลุง
โทรศัพท์: 0 7469 7373
เว็บไซต์: www.bangkaeo.go.th
 ส่วนหนึ่งของสารานุกรมประเทศไทย
เทศบาลตำบลบางแก้ว ตั้งอยู่ที่อำเภอบางแก้ว จังหวัดพัทลุง ได้จัดตั้งเป็นองค์การบริหารส่วนตำบลท่ามะเดื่อเมื่อวันที่ 23 กุมภาพันธ์ พ.ศ. 2540 และได้รับการยกฐานะเป็นเทศบาลตำบลบางแก้ว เมื่อ 28 พฤศจิกายน พ.ศ. 2550
พื้นที่รับผิดชอบ

ครอบคลุมพื้นที่ 7 หมู่บ้านของตำบลท่ามะเดื่อ โดยมีหมู่ที่ 1 และ หมู่ที่ 6 ครอบคลุมบางส่วน (เทศบาลตำบลท่ามะเดื่อ)
แหล่งข้อมูลอื่น

เว็บไซต์อย่างเป็นทางการ
เพื่อนสนิท

เพื่อนสนิท อาจหมายถึง:
เพื่อนสนิท (เพลง) - เพลงจากวงเอ็นโดรฟิน
เพื่อนสนิท (ภาพยนตร์) - ภาพยนตร์เรื่อง เพื่อนสนิท
เดอะฮาร์ทไดนาสตี้

| เดอะฮาร์ทไดนาสตี้ |
| --- | --- |

กลุ่ม
สมาชิก: Harry Smith / DH Smith / David Hart Smith TJ Wilson / Tyson Kidd Nattie Neidhart / Natalya Neidhart Ted DiBiase Jr. Teddy Hart Bret Hart
ฉายา: The Hart Dynasty Hart Trilogy New Hart Foundation Next Generation Hart Foundation
เปิดตัว: June 26, 2007
แตกกลุ่ม: November 15, 2010
ช่วงที่ ปรากฏตัว: 2007–2010
สมาคม: FCW WWE
เดอะฮาร์ทไดนาสตี้ (The Hart Dynasty) เป็นกลุ่มนักมวยปล้ำของWWE สมาชิกของกลุ่มประกอบด้วยไทสัน คิดและเดวิด ฮาร์ท สมิธโดยมีนาตาเลียเป็นผู้จัดการทีม ในปี 2010 ไทสันได้หักหลังฮาร์ท สมิธทำให้ต้องแตกทีมกันไป
แชมป์และรางวัล

Florida Championship Wrestling
FCW Southern Heavyweight Championship (2 times) – Harry Smith (1), TJ Wilson (1)
FCW Florida Tag Team Championship (1 time) – DH Smith and TJ Wilson
World Wrestling Entertainment
WWE United States Championship (1 time) – Bret Hart
World Tag Team Championship (1 time) – David Hart Smith and Tyson Kidd
WWE Tag Team Championship (1 time) – David Hart Smith and Tyson Kidd
Bragging Rights Trophy (2009) - David Hart Smith and Tyson Kidd with team Smackdown (Kane, R-Truth, Matt Hardy, Finlay, and Chris Jericho)
แหล่งข้อมูลอื่น

David Hart Smith's WWE profile
Tyson Kidd's WWE profile
Natalya's WWE profile
เทศบาลตำบลอุ้มผาง

| เทศบาลตำบลอุ้มผาง |
| --- | --- |
เทศบาลตำบล
ด้านเหนือของเขตเทศบาลตำบลอุ้มผาง บริเวณสะพานข้ามลำห้วยมูเล่อ (ใช้ลำห้วยเป็นเขตของเทศบาล)
ทต.อุ้มผาง
พิกัด: 16°01′04.8″N 98°51′54.7″E﻿ / ﻿16.018000°N 98.865194°E﻿ / 16.018000; 98.865194
ประเทศ:  ไทย
จังหวัด: ตาก
อำเภอ: อุ้มผาง
จัดตั้ง:  • 28 ธันวาคม 2499 (สุขาภิบาลอุ้มผาง)  • 25 พฤษภาคม 2542 (ทต.อุ้มผาง)
การปกครอง
 • นายกเทศมนตรี: สเดชชัย สุวรรณจันทร์
พื้นที่
 • ทั้งหมด: 0.537 ตร.กม. (0.207 ตร.ไมล์)
ประชากร (เดือนมกราคม 2567)
 • ทั้งหมด: 4,619 คน
 • ความหนาแน่น: 8,601.48 คน/ตร.กม. (22,277.7 คน/ตร.ไมล์)
รหัส อปท.: 05630801
ที่อยู่ สำนักงาน: หมู่ที่ 1 ถนนสุขุมวัฒนะ ตำบลอุ้มผาง อำเภออุ้มผาง จังหวัดตาก 63170
เว็บไซต์: www.umphang.go.th
 ส่วนหนึ่งของสารานุกรมประเทศไทย
อุ้มผาง เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลอุ้มผาง ในอำเภออุ้มผาง จังหวัดตาก เดิมมีฐานะเป็นสุขาภิบาลอุ้มผางที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในวันที่ 31 มกราคม พ.ศ. 2567 เขตเทศบาลมีประชากร 4,619 คน และเป็นเขตเทศบาลในจังหวัดตากที่มีความหนาแน่นของประชากรมากที่สุด เป็นเทศบาลตำบลที่มีพื้นที่น้อยที่สุดเป็นอันดับ 3 ของประเทศไทย และเป็นเทศบาลที่มีพื้นที่น้อยที่สุดในจังหวัดตาก
พื้นที่เทศบาลตำบลอยู่บริเวณเขตศูนย์ราชการต่าง ๆ ในอำเภออุ้มผาง อยู่ห่างจากศาลากลางจังหวัดตากประมาณ 247 กิโลเมตร อยู่ห่างจากกรุงเทพมหานครประมาณ 741 กิโลเมตรโดยเดินทางไปตามทางหลวงแผ่นดินหมายเลข 1 จนถึงทางแยกเลี้ยวขวาเข้าสู่ทางหลวงแผ่นดินหมายเลข 105 ไปอำเภอแม่สอดระยะทาง 84 กิโลเมตร ถึงทางแยกเข้าสู่ตัวอำเภอแม่สอด เลี้ยวซ้ายไปตามทางหลวงแผ่นดินหมายเลข 1090 ไปจนถึงอำเภออุ้มผางระยะทาง 164 กิโลเมตร มีพื้นที่รับผิดชอบทั้งหมด 0.537 ตารางกิโลเมตร หรือคิดเป็นพื้นที่ทั้งหมด 336 ไร่ ด้านทิศใต้ของเขตเทศบาลมีลำห้วยอุ้มผาง และลำห้วยนาไหลผ่านเป็นแหล่งน้ำสำคัญ
แหล่งข้อมูลอื่น

เว็บไซต์เทศบาลตำบลอุ้มผาง
| ด ค กองค์กรปกครองส่วนท้องถิ่นระดับล่างในจังหวัดตาก |
| --- | --- | --- |
| เทศบาลนคร | แม่สอด |  |
| เทศบาลเมือง | ตาก |  |
| เทศบาลตำบล |  ท่าสายลวด  ทุ่งกระเชาะ  ทุ่งหลวง  บ้านตาก  พบพระ  แม่กลอง  แม่กุ  แม่จะเรา  แม่จัน  แม่ต้าน  แม่ตาว  แม่ระมาด  ไม้งาม  วังเจ้า  สามเงา  หนองบัวใต้  อุ้มผาง  |  |
| องค์การบริหารส่วนตำบล |  เกาะตะเภา  ขะเนจื้อ  คีรีราษฎร์  ช่องแคบ  เชียงทอง  ด่านแม่ละเมา  ตลุกกลางทุ่ง  ตากตก  ตากออก  ท้องฟ้า  ท่าสองยาง  ท่าสายลวด  นาโบสถ์  น้ำรึม  บ้านนา  ประดาง  ป่ามะม่วง  โป่งแดง  พบพระ  พระธาตุ  พระธาตุผาแดง  พะวอ  มหาวัน  แม่กาษา  แม่กุ  แม่ต้าน  แม่ตื่น  แม่ท้อ  แม่ปะ  แม่ระมาด  แม่วะหลวง  แม่สลิด  แม่สอง  แม่หละ  แม่อุสุ  โมโกร  ยกกระบัตร  ย่านรี  รวมไทยพัฒนา  วังจันทร์  วังประจบ  วังหมัน  วังหิน  วาเล่ย์  สมอโคน  สามเงา  สามหมื่น  หนองบัวเหนือ  อุ้มผาง  |  |
อไลฟ์/ฟิสิคัลธิง

| "Alive / Physical thing" |
| --- | --- |

เพลงโดยคุมิ โคดะ
จากอัลบั้มBEST～ third universe～ & 8th AL "UNIVERSE
วางจำหน่าย: 16 กันยายน พ.ศ. 2552 (ในญี่ปุ่น)
แนวเพลง: ริทึม โซน
ค่ายเพลง: ริทึม โซน
ผู้ประพันธ์เพลง: คุมิ โคดะ
"อไลฟ์/ฟิสิกเคิลธิง" (ญี่ปุ่น: アライヴ / フィジカル シング; โรมาจิ: Araibu / Fijikaru Shingu; ทับศัพท์: Alive / Physical thing) เป็นซิงเกิลที่ 45 ของคุมิ โคดะ  และเป็นดับเบิล เอ ไซด์ ซิงเกิล คือ เพลง "Alive" และเพลง "Physical thing"  วางจำหน่ายวันที่ 16 กันยายน พ.ศ. 2552
เพลง "Alive" เป็นเพลงประกอบภาพยนตร์เรื่อง "คามุอิไกเด็น" นำแสดงโดยเคนอิจิ มัทสึยามะ
อไลฟ์ / ฟิสิกเคิล ติง เป็นซิงเกิลที่ยอดวางจำหน่ายในสัปดาห์แรกที่ต่ำที่สุดตั้งแต่ซิงเกิล ฮ็อต สตัฟ ฟีเจอริ่ง เคเอ็ม-มาร์กิต ที่วางจำหน่ายในปี พ.ศ. 2548
รายชื่อเพลง

Alive
Physical thing
Alive 【Instrumental】
Physical thing 【Instrumental】
TRICK 【Live Version From TRICK TOUR LIVE 2009】 (Bonus Track)
Joyful 【Live Version From TRICK TOUR LIVE 2009】 (Bonus Track)
มิวสิกวิดีโอ

Alive -Music Video-
Physical thing -Music Video-
การแสดงสด

12 กันยายน พ.ศ. 2552 - Music Fair - "Alive"
13 กันยายน พ.ศ. 2552 - Music Japan - "Alive"
18 กันยายน พ.ศ. 2552 - Music Fighter - "Physical thing"
19 กันยายน พ.ศ. 2552 - CDTV - "Physical thing"
25 กันยายน พ.ศ. 2552 - Music Station - "Physical thing"
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 16 กันยายน พ.ศ. 2552 | Oricon Daily Charts | #1 | 16,249 |  |  |
| 16 กันยายน พ.ศ. 2552 | Oricon Weekly Charts | #1 | 32,468 | 43,774 | 4 สัปดาห์ |
| 16 กันยายน พ.ศ. 2552 | Oricon Monthly Charts | #11 | 38,916 | 43,774 |  |
| 16 กันยายน พ.ศ. 2552 | Oricon Yearly Charts | #146 | 43,774 | 43,774 |  |
แหล่งข้อมูลอื่น

ข้อมูลซิงเกิล Alive / Physical thing เก็บถาวร 2009-08-25 ที่ เวย์แบ็กแมชชีน
| ด ค กผลงานโดย คุมิ โคดะ |
| --- | --- |
Affection: TAKE BACK • Trust Your Love • COLOR OF SOUL • So Into You
grow into one: Love across the ocean • M·a·z·e • Real Emotion / 1000 โนะ โคโตบะ
feel my mind: COME WITH ME    •   Gentle Words    •   Crazy 4 U
secret: LOVE & HONEY    •   Chase    •   คิเซคิ    •   Hands    •   Hot Stuff feat.KM-MARKIT
BEST ~first things~: Butterfly    •   Flower    •   Promise / Star
BEST ~second session~: You    •    Birthday Eve    •   D.D.D. feat. SOULHEAD    •   Shake It Up    •   Lies    •   Feel    •   Candy feat. Mr.Blistah    •   No Regret    •   อิมาสุกุโฮชิอิ    •   Kamen    •   WIND    •   Someday / Boys♡Girls
Black Cherry: โคอิโนะทสึโบมิ    •   4 hot wave    •   ยูเมโนะอุตะ / ฟูตาริเดะ...    •   Cherry Girl / อุนเมย์
Kingdom: BUT / ไอโช    •   FREAKY    •   ไอโนะอุตะ    •   LAST ANGEL feat. โทโฮชินกิ    •   Anytime
TRICK: MOON     •   TABOO •   stay with me
BEST ~third universe~ & 8th AL "UNIVERSE: It's All Love! •   3 SPLASH  • Alive / Physical thing • Can We Go Back
Dejavu: Gossip Candy   •   สึคิเดะ สึคิเดะ สึคิเดะ / อะนะตะดะเคะกะ   •   POP DIVA
JAPONESQUE: 4 TIMES   •   ไอโวะโทะเมะนะอิเดะ   •   Love Me Back
ซิงเกิล: Go to the top
ดิจิตอลซิงเกิล: Get It On
คอแลบอเรชันซิงเกิล: the meaning of peace   • Switch/I Only Want to Be with You    •   Won't Be Long
ดูเพิ่มเติม: ผลงานเพลงทั้งหมด
เจตกร มีโชคชัย

เจตกร มีโชคชัย ชื่อเล่น ต้น เป็นนักกีฬาขี่ม้ามาราธอน (Endurance) ทีมชาติไทย ผู้ขี่ม้าสายพันธุ์อาราเบียนสีเทาชื่อ "อารากอน"
ประวัติ

เจตกร มีโชคชัย เริ่มขี่ม้าแบบคาวบอยมา 7 ปี ก่อนที่จะเข้าแข่งขันกีฬาขี่ม้ามาราธอน โดยมียอดชาย มีโชคชัย ผู้เป็นบิดาทำหน้าที่เป็นผู้ฝึกสอน และเจตกรได้เข้าร่วมการแข่งขันกีฬาขี่ม้าในกีฬาแห่งชาติครั้งที่ 41 ที่จัดขึ้น ณ จังหวัดเชียงใหม่ ทั้งในประเภททีมและบุคคล โดยเป็นตัวแทนจากสังกัดนครราชสีมา รวมถึงกีฬาขี่ม้าในกีฬาแห่งชาติครั้งที่ 42 ที่จัดขึ้น ณ จังหวัดสุพรรณบุรี โดยได้สองเหรียญเงิน จากประเภทบุคคลและประเภททีม และกีฬาขี่ม้าในกีฬาแห่งชาติครั้งที่ 43 ที่จัดขึ้น ณ จังหวัดนครราชสีมา ซึ่งได้เหรียญทองจากประเภททีม และเข้าคัดตัวนักกีฬาขี่ม้าทีมชาติไทย เมื่อปี พ.ศ. 2556 จนได้เป็นตัวแทนทีมชาติไทยเข้าร่วมการแข่งขันปรีซีเกมส์ และซีเกมส์ ณ ประเทศพม่า
เกียรติประวัติ

แชมป์ ขี่ม้ามาราธอน การแข่งขันขี่ม้าชิงแชมป์ประเทศไทย ชิงถ้วยพระราชทานคิงส์คัพ ครั้งที่ 21 ประจำปี 2556
เหรียญทองแดง ปรีซีเกมส์ 2013 ประเทศพม่า
เหรียญเงิน ขี่ม้ามาราธอน ประเภทบุคคล กีฬาขี่ม้าในกีฬาแห่งชาติครั้งที่ 42 ที่จังหวัดสุพรรณบุรี
เหรียญเงิน ขี่ม้ามาราธอน ประเภททีม กีฬาขี่ม้าในกีฬาแห่งชาติครั้งที่ 42 ที่จังหวัดสุพรรณบุรี
รางวัลที่ได้รับ

พ.ศ. 2556 - รางวัลนักขี่ม้าดาวรุ่งประจำสโมสร งานอีเควสเทรียนแชริตีไรซิงสตาร์อวอร์ดไนท์ 2013 จากพระเจ้าหลานเธอ พระองค์เจ้าสิริวัณณวรีนารีรัตน์
พ.ศ. 2556 - รางวัลนักกีฬาดาวรุ่งที่มีผลงานโดดเด่นตลอดปี ประเภทขี่ม้ามาราธอน งานอีเควสเทรียนแชริตีไรซิงสตาร์อวอร์ดไนท์ 2013 จากพระเจ้าหลานเธอ พระองค์เจ้าสิริวัณณวรีนารีรัตน์
แหล่งข้อมูลอื่น

Final Highlight & Results: "King's Cup" Thailand Equestrian Championships 2013 & Thailand Open
เด็กซ์เตอร์ เดวีส์

เด็กซ์เตอร์ เมลวินน์ เดวีส์ (10 เมษายน ค.ศ. 1951 – 17 มีนาคม ค.ศ. 2018) เป็นนักการเมืองออสเตรเลีย เดวีส์เกิดที่เมืองเคเลอร์เบอร์ริน ออสเตรเลียตะวันตก และเคยเป็นชาวนาและเป็นที่ปรึกษา ก่อนที่จะลงเล่นการเมือง เดวีส์เล่นฟุตบอลออสเตรเลีย ในปี ค.ศ. 1998 เดวีส์ได้รับการเลือกตั้งในสภานิติบัญญัติแห่งชาติออสเตรเลียตะวันตก ในฐานะเป็นสมาชิกพรรคชาติ และแพ้การเลือกตั้งในปี ค.ศ. 2001. พี่สาวของเดวีส์ มิอา เดวีส์ เป็นสมาชิกรัฐสภา และเป็นผู้หญิงคนแรกที่ได้เป็นผู้นำพรรคชาติ
เจดีย์เสี่ยวย่าน

เจดีย์เสี่ยวย่านที่วัดเจี้ยนฝู ซีอาน ประเทศจีน
เจดีย์เสี่ยวย่าน (จีน: 小雁塔; พินอิน: Xiǎoyàn Tǎ; "เจดีย์ห่านน้อย") เป็นหนึ่งในเจดีย์สำคัญสององค์ในซีอาน มณฑลส่านซี ประเทศจีน ซึ่งเป็นที่ตั้งเมืองฉางอาน เมืองหลวงเก่าสมัยราชวงศ์ฮั่นและราชวงศ์ถัง คู่กับเจดีย์ต้าย่าน (เจดีย์ห่านใหญ่) ซึ่งสร้างขึ้นใน ค.ศ. 652 และบูรณะใน ค.ศ. 704
ประวัติ

เจดีย์เสี่ยวย่าน ตั้งอยู่ในวัดเจี้ยนฝู สร้างขึ้นระหว่าง ค.ศ. 707–709 ในรัชสมัยจักรพรรดิถังจงจงแห่งราชวงศ์ถัง (ครองราชย์ ค.ศ. 705–710) เจดีย์นี้สูง 45 เมตร (147 ฟุต) จนกระทั่งแผ่นดินไหวในมณฑลส่านซี ค.ศ. 1556 ซึ่งทำให้ตัวเจดีย์เสียหาย ความสูงลดลงเป็น 43 เมตร (141 ฟุต) และมีทั้งหมด 15 ชั้น
ในช่วงสมัยราชวงศ์ถัง เจดีย์เสี่ยวย่านตั้งอยู่อีกฟากถนนตรงข้ามวัดต้าเจี้ยนฝู ผู้แสวงบุญนำคัมภีร์ศาสนาพุทธจากอินเดียมายังวิหารและเจดีย์แห่งนี้ เพราะวัดนี้เป็นหนึ่งในสถานที่หลักในการแปลคัมภีร์ศาสนาพุทธที่ฉางอาน ตัววัดมีอายุเก่าแก่กว่าตัวเจดีย์ โดยสร้างขึ้นใน ค.ศ. 684 เป็นเวลา 100 วันหลังจักรพรรดิถังเกาจงสวรรคต (ครองราชย์ ค.ศ. 649–683) จักรพรรดิถังจงจงทรงยกบริเวณที่ประทับส่วนพระองค์เป็นที่ก่อสร้างวัดนี้ โดยให้พระภิกษุ 200 รูปสวดถวายจักรพรรดิถังเกาจงพระราชบิดาของพระองค์ จักรพรรดิถังจงจงเคยตั้งชื่อวัดนี้ว่าวัดต้าเซี่ยนฝู ต่อมาจักรพรรดินีบูเช็กเทียนทรงเปลี่ยนชื่อเป็นวัดต้าเจี้ยนฝูใน ค.ศ. 690
สถาปัตยกรรม

เจดีย์เสี่ยวย่านเป็นเจดีย์ที่มีโครงสร้างอิฐรูปสี่เหลี่ยม ยอดของเจดีย์สองชั้นถูกทำลายจากแผ่นดินไหวในปีที่ 34 ของรัชกาลจักรพรรดิเจียจิ้งแห่งราชวงศ์หมิง (ค.ศ. 1556) ทำให้เหลือ 13 ชั้น ความสูงทั้งหมดของเจดีย์ใน ค.ศ. 1989 อยู่ที่ 43.395 เมตร กว้าง 11.38 เมตร และอัตราส่วนของความสูงและความกว้างของชั้นล่างอยู่ที่ 100:26
ดูเพิ่ม

สถาปัตยกรรมจีน
รายชื่อวัดในศานาพุทธ
บรรณานุกรม

Heng Chye Kiang. (1999). Cities of Aristocrats and Bureaucrats: The Development of Medieval Chinese Cityscapes. Singapore: Singapore University Press. ISBN 9971-69-223-6.
34°14′26.9″N 108°56′14.6″E﻿ / ﻿34.240806°N 108.937389°E﻿ / 34.240806; 108.937389
อีกมุมหนึ่งของเจดีย์เสี่ยวย่าน
ฮ็อคเกอร์-ซิดเดลี่ย์ แฮริเออร์

| แฮริเออร์ จีอาร์ 1, จีอาร์ 3 เอวี-8 เอ/ซี แฮริเออร์ เอวี-8 เอส มาทาดอร์ |
| --- | --- |

เอวี-8 เอส มาทาดอร์ ขณะทำการบิน
หน้าที่: V/STOL [en] เครื่องบินขับไล่ เครื่องบินโจมตีภาคพื้นดิน
ประเทศผู้ผลิต: สหราชอาณาจักร
ผู้ผลิต: ฮอคเกอร์ ซิดเดลีย์ [en]
เที่ยวบินแรก: 28 ธันวาคม ค.ศ. 1967
เริ่มใช้: 1 เมษายน ค.ศ. 1969
สถานะ: ปลดประจำการ (2006)
ผู้ใช้หลัก: กองทัพอากาศสหราชอาณาจักร (ปลดประจำการ) เหล่านาวิกโยธินสหรัฐ (ปลดประจำการ) กองทัพเรือสเปน (ปลดประจำการ) ราชนาวีไทย (ปลดประจำการ)
การผลิต: 1967–1970s
จำนวนที่ถูกผลิต: 278
ค่าใช้จ่ายต่อลำ:  £2.5 ล้าน ถึง £3.5 ล้านปอนด์ (1975)
พัฒนาจาก: ฮอคเกอร์ ซิดเดลีย์ พี-1127 [en]/ เคสเทริล
พัฒนาเป็น: บริติช แอโรสเปซ ซีแฮริเออร์ แม็คดอนเนลล์ ดักลาส เอวี-8บี แฮริเออร์ II บริติช แอโรสเปซ แฮริเออร์ II [en]
ฮ็อคเกอร์-ซิดเดลี่ย์ แฮริเออร์
ฮ็อคเกอร์-ซิดเดลี่ย์ แฮริเออร์ (Hawker-Siddeley Harrier) เป็นเครื่องบินรบขึ้นลงทางดิ่งและขึ้นลงระยะสั้นแบบแรก แฮริเออร์ได้รับการพัฒนาจากเครื่องบินวิจัย พี.1127 ของ บริษัทฮอคเกอร์ ซิดเดลีย์ และได้ทำการทดสอบบินในการบินขึ้นแนวดิ่งโดยอิสระเป็นผลสำเร็จในปี ค.ศ. 1960  ซึ่งในเวลาต่อมาได้ปรับปรุงแก้ไข พี-1127 และเปลี่ยนขื่อเป็น เคสเทิล และการบินทั่วไปในปี ค.ศ. 1961 ซึ่งได้รับการสนับสนุนงบประมาณจากอังกฤษ สหรัฐฯ และ เยอรมันตะวันตก รวมทั้งสิ้นใช้เวลาในการพัฒนาเป็นเวลา 6 ปี
เครื่องต้นแบบ แฮริเออร์ บินครั้งแรกเมื่อวันที่ 1 สิงหาคม ปี ค.ศ. 1966 และ แฮริเออร์รุ่นแรกเริ่มประจำการใน กองทัพอากาศอังกฤษ เมื่อ 1 เมษายน ปี ค.ศ. 1969 ในวันที่ 5 มกราคม ปี ค.ศ. 1971 แฮริเออร์ได้ทำสถิติการบินขึ้นลงทางดิ่งจนถึงระยะความสูงกว่า 9,000 เมตร ในเวลา 1 นาที 44.7 วินาที และที่ความสูง 12,000 เมตร ในเวลา 2 นาที 22.7 วินาที แฮริเออร์ได้รับการสั่งสร้างถึงเดือน กุมภาพันธ์ ค.ศ. 1975 เป็นจำนวนกว่า 220 เครื่องซึ่งมีรุ่นต่าง ๆ
เครื่องรุ่นต่าง ๆ

แฮริเออร์ จีอาร์ หมายเลข 1,1เอ และ 3 เป็นเจ๊ตสนับสนุนภาคพื้นดิน และ เจ๊ตตรวจการณ์ทางยุทธวิธี
แฮริเออร์ ที  หมายเลข 2, 2เอ และ 4 เป็นเจ๊ตฝึกทำการรบ 2 ที่นั่ง
แฮริเออร์ เอฟอาร์เอส หมายเลข 1 ซีแฮริเออร์ (SEA HARRIER) เป็นเครื่องบินรบทางทะเล ประจำการในเรือรบ
แฮริเออร์ หมายเลข50 สร้างจำหน่ายให้แก่หน่วยนาวิกโยธินของสหรัฐฯ และกำหนดสัญลักษณ์ใหม่ว่า เอวี-8 เอ ซึ่งต่อมา แม็คดอนเนลล์ ดักลาส ของสหรัฐอเมริกาได้ซื้อลิขสิทธิ์ไปสร้าง และ พัฒนาเป็น เอวี-8บี หรือ แฮริเออร์ขึ้นสูง (ADVANCED HARRIER)
สำหรับประเทศไทยนั้น มีเครื่องบินแฮริเออร์แบบ AV-8S (รุ่นที่นั่งเดี่ยว)/TAV-8S (รุ่นที่นั่งคู่) Matador รวมกันจำนวน 9 ลำ ซึ่งเป็นเครื่องบินมือสองได้รับจากสเปนพร้อมกับการส่งมอบ เรือหลวงจักรีนฤเบศรและประจำการบนเรือหลวงจักรีนฤเบศร
รายละเอียด แฮริเออร์

ผู้สร้าง: บริษัทฮ็อคเกอร์ ซิดเดลี่ย์ เอวิเอชั่น (ประเทศอังกฤษ) ส่วน รุ่น เอวี-8 บี ผลิตโดยบริษัทแมคดอนเนลล์ ดักลาส(สหรัฐอเมริกา)
ประเภท: เจ๊ตสนับสนุนหน่วยทหารภาคพื้นดิน และ ตรวจการณ์ทางยุทธวิธี ขึ้นลงทางดิ่งและขึ้นลงระยะสั้น V/STOL (Vertical/Short Take-Off and Landing)
เครื่องยนต์: เทอร์โบแฟน รอลส์-รอยซ์ บริสตอล เปคาซุส หมายเลข 103 ให้แรงขับเวกเตอร์ 9,752 ปอนด์ 1 เครื่อง
กางปีก: 7.70 เมตร
ยาว: 13.91 เมตร
สูง: 3.43 เมตร
พื้นที่ปีก: 18.62 ตารางเมตร
น้ำหนักเปล่า: 5,624 กิโลกรัม
น้ำหนักวิ่งขั้นสูง: 8,165 กิโลกรัม
อัตราเร็วขั้นสูง: 0.95 มัค ที่ระยะสูง 305 เมตร
อัตราเร็วเดินทาง: 0.8 มัค ที่ระยะสูง 6,096 เมตร
รัศมีทำการรบ: 418 กิโลเมตร
พิสัยบิน: กว่า 5,560 กิโลเมตร เมื่อเติมเชื้อเพลิงกลางอากาศ 1 ครั้ง
อาวุธ : ปืนใหญ่อากาศ เอเด็น ขนาด 30 มม. ภายในแฟร็งใต้ลำตัว แฟร็งละ 1 กระบอก พร้อมกระสุน 130 นัด 2 แฟร็ง
ลูกระเบิดขนาด 1,000 ปอนด์ ใต้ลำตัวและใต้ปีก
กระเปาะยิงจรวด แมทรา 155 บรรจุจรวดขนาด 68 มม. กระเปาะละ 19 นัด ที่ใต้ปีก ข้างละกระเปาะ
สามารถบรรทุกอาวุธได้หนักสูงสุด 3,630 กิโลกรัม
ดูเพิ่ม

เอวี-8 แฮริเออร์
แหล่งข้อมูลอื่น

Harrier history website, คลังข้อมูลเก่าเก็บจากแหล่งเดิมเมื่อ 2009-04-02
Harrier page ที่ globalsecurity.org
Harriers lost in the Falklands ที่ naval-history.net
Harrier GR.3 เก็บถาวร 2019-06-12 ที่ เวย์แบ็กแมชชีน ในพิพิธภัณฑ์การบินปักกิ่ง, ประเทศจีน
Harrier – World's First Fixed-wing V/STOL Weapons System บทความ (1967) ใน Flight
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี 
‎
เด็กชาย

เด็กผู้ชาย
เด็กผู้ชาย คือมนุษย์เพศชายที่อายุน้อย มักจะใช้เรียกเด็กหรือวัยรุ่น สิ่งที่แยกแยะเด็กผู้ชายจากเด็กผู้หญิงอย่างชัดเจนคือ เด็กผู้ชายโดยทั่วไปจะมีองคชาต ขณะที่เด็กผู้หญิงมีช่องคลอด อย่างไรก็ตาม เด็กภาวะเพศกำกวมที่มีอวัยวะเพศที่ไม่ชัดเจน และเด็กที่ข้ามเพศที่เป็นผู้หญิงแท้อาจจะจัดตนเองว่าเป็นเด็กผู้ชายก็ได้เช่นกัน คำว่า "เด็กผู้ชาย" ใช้กำหนดความแตกต่างของเพศทางชีววิทยา ความโดดเด่นของเพศที่เป็นบทบาททางวัฒนธรรม หรือทั้งสองอย่าง
เทย์เลอร์ วิทลีย์

เทย์เลอร์ วิทลีย์
ข้อมูลอย่างเป็นทางการ
:
เทย์เลอร์ วิทลีย์ (21 กุมภาพันธ์ ค.ศ. 1980 – 1 สิงหาคม ค.ศ. 2018) เป็นนักกีฬาอเมริกันฟุตบอลในเนชันแนลฟุตบอลลีก
เกาะยอ

| ตำบลเกาะยอ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ko Yo

คำขวัญ: สมเด็จเจ้าเป็นศรี ผ้าทอดีล้ำค่า นานาผลไม้หวาน ถิ่นอาหารทะเล เสน่ห์สะพานติณฯ สถาบันทักษิณลือนาม งดงามบ้านเรือนไทย
ตำบลเกาะยอ
พิกัด: 7°9′39″N 100°32′41″E﻿ / ﻿7.16083°N 100.54472°E﻿ / 7.16083; 100.54472
ประเทศ: ไทย
จังหวัด: สงขลา
อำเภอ: เมืองสงขลา
พื้นที่[ต้องการอ้างอิง]
 • ทั้งหมด: 17.95 ตร.กม. (6.93 ตร.ไมล์)
ประชากร (2561)[ต้องการอ้างอิง]
 • ทั้งหมด: 4,920 คน
 • ความหนาแน่น: 274.09 คน/ตร.กม. (709.9 คน/ตร.ไมล์)
รหัสไปรษณีย์ : 90100
รหัสภูมิศาสตร์: 900106
เว็บไซต์: www.kohyor.go.th (อบต.เกาะยอ)
 ส่วนหนึ่งของสารานุกรมประเทศไทย
เกาะยอ เป็นเกาะหนึ่งที่ตั้งอยู่กลางทะเลสาบสงขลาตอนล่าง มีฐานะเป็นตำบลหนึ่งในอำเภอเมืองสงขลา จังหวัดสงขลา ตัวเกาะมีพื้นที่ทั้งหมด 15 ตารางกิโลเมตร หรือ 9,275 ไร่ ประชากรเป็นชาวไทยเชื้อสายจีน ส่วนใหญ่ประกอบอาชีพประมง
เกาะยอ มีผลิตภัณฑ์จากหัตถกรรมที่มีชื่อเสียงคือ ผ้าทอเกาะยอ ที่มีลวดลายเป็นเอกลักษณ์ โดยเฉพาะลาย "ราชวัตถ์" ที่พระบาทสมเด็จพระปกเกล้าเจ้าอยู่หัวได้พระราชทานชื่อลายผ้าดังกล่าว